Rühm (sõjandus)

Rühm on relvajõudude maismaavägede taktikaline allüksus, milles on sõltuvalt otstarbest tavaliselt 15–50 inimest. Rühma koosseisus on   tavaliselt 3–4 jagu või meeskonda, neile lisaks võib olla ka väiksemaid otsealluvusega gruppe. Rühma struktuur ja koosseis sõltuvad konkreetsest otstarbest ja ülesannetest. 

Rühma juhib rühmaülem, kelleks on tavaliselt nooremohvitser (leitnant, nooremleitnant), harvem vanemallohvitser (vanemveebel). Rühmaülema esimene asetäitja on reeglina vanemallohvitserist rühmavanem.

Rühmade näiteid: 
 tankirühm, 
 jalaväerühm, 
 luurerühm, 
 tankitõrjerühm, 
 pioneerirühm, 
 õhutõrjerühm, 
 miinipildujarühm, 
 sõjaväepolitseirühm, 
 siderühm, 
 meditsiinirühm, 
 remondirühm.
ründerühm (inglise k Shock troops, vene k Штурмовая группа), raskerelvastusega tugevdatud väeüksus kindlustatud objektide ja alade vallutamiseks

4–5 rühma moodustavad kompanii, patarei, eskadroni või roodu (kompanii traditsiooniline slaavipärane nimetus Vene Föderatsiooni relvajõududes ja mõningates endistes Varssavi Lepingu Organisatsiooni (Varssavi pakti) riikides).

Väeüksused

hu:Szakasz